6. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 71 της 11 Ιαν. /8 Φεβρ. 1963 (ΦΕΚ Α΄ 15) Περί εγκρίσεως Κανονισμού περί ειδικευμένων ανδρών σωσσιβίων λέμβων επιβατηγών πλοίων. Έχοντες υπ’ όψιν:1)Το εδάφ. γ΄ του άρθρ. 7 του Ν.Δ. της 6.8.1925 «περί τροποποιήσεως και συμπληρώσεως διατάξεων του Κωδικοποιημένου Νόμ. 3030 κλπ.», 2)το από 4.9.25 Π.Δ. «περί επιθεωρήσεως των εμπορικών πλοίων», 3)τα άρθρ. 2 και 4 του Α.Ν. 345/36 «περί αρμοδιότητος και δικαιοδοσίας του ΥΕΝ», 4)το άρθρ. 4 παρ. 2 του Ν.Δ. 2618/1953 «περί κυρώσεως της υπογραφείσης εν Λονδίνω την 10 Ιουν. 1948 Διεθνούς Συμβάσεως. περί ασφαλείας της ανθρωπίνης ζωής εν θαλάσση», 5)το κεφάλαιον ΙΙΙ μέρος Β΄ Κανονισμός 29 της ειρημένης Διεθνούς Συμβάσεως, 6)το άρθρ. 2 του Ν. 3141/55 «περί συστάσεως παρά τω ΥΕΝ Συμβουλίου Εμπορικού Ναυτικού», 7)την υπ’ αριθ. 17/1962 γνώμην του Συμβουλίου Εμπορικού Ναυτικού και 8)την υπ’ αριθ. 825/1962 γνωμοδότησιν του Συμβουλίου της Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρον μόνον. Τίθεμεν εν ισχύϊ μετά τρίμηνον, από της δημοσιεύσεως του παρόντος Κανονισμόν της Επιθεωρήσεως Εμπορικών Πλοίων «περί ειδικευμένων ανδρών σωσσιβίων λέμβων επιβατηγών πλοίων», έχοντα ως ακολούθως: ΚΑΝΟΝΙΣΜΟΣ Περί ειδικευμένων ανδρών σωσσιβίων λέμβων| επιβατηγών πλοίων Καταργήθηκε καθώς και τα Β.Δ. 777/1965 (ΦΕΚ Α΄ 191) και Π.Δ. 214/7-17 Ιαν. 1983 (ΦΕΚ Α΄ 77), που τον τροποποίησαν, από την περίπτ. 1 άρθρου δεύτερου του Π.Δ. 265/6-21 Αυγ. 1996 (ΦΕΚ Α΄ 191), κατωτ. αριθ. 67 (Διόρθ. Σφαλμ. στο ΦΕΚ Α΄ 230/17 Σεπτ. 1996). 